open-index/open-wikipedia-markdown huggingface dataset:
Nokia C5-00

**Nokia C5-00** on maaliskuussa 2010 julkaistu Symbian S60 3rd Edition -käyttöjärjestelmällä toimiva matkapuhelinvalmistaja Nokian valmistama matkapuhelin.

## Tietoja

### Paikannus

C5-00:ssa on GPS-paikannus A-GPS-ominaisuudella. Navigointiin on Ovi Kartat versio 3.4.

### Virtalähde

C5-00:ssa on Nokian 1050 milliamppeeritunnin BL-5CT-akku (litium-ioni) virtalähteenä.

### Muuta

C5-00:ssa on mm. kalenteri, ääninauhuri, laskin, kello ja muunnin.

## Nokia C5 5MP

Nokia on julkaissut kesäkuussa 2011 C5-00-mallin uudistetun version. Se on lähes samanlainen vanhemman mallin kanssa.

### Eroja

*Kameran resoluutio on kasvanut 3,2 megapikselistä 5 megapikseliin
*C5 5MP toimii 850&nbsp;Mhz WCDMA-verkossa
*Painoa on 5 grammaa enemmän (95&nbsp;g)
*Sisäistä muistia on 270&nbsp;Mt (megatavua) eli 220&nbsp;Mt enemmän kuin vanhemmassa mallissa
*MicroSD-muistikorttien tuki on 32&nbsp;Gt (gigatavua) (vanhemmassa mallissa 16&nbsp;Gt)
*Malli näkyy PC Suite / Ovi Suite -ohjelmistolle nimellä C5-00.2 ja sen tuotetunnus on RM-745

## Lähteet
*Nokia C5-00 Nokian sivuilla
*Nokia C5 – GSMArena
*Nokia C5 5MP – GSMArena

## Aiheesta muualla
* Nokia C5-00
* Nokia C5-00 - Tuki
* Käyttöohjeet
Edgardo Gabriel Storni

**Edgardo Gabriel Storni** (6. huhtikuuta 1936 Santa Fe – 20. helmikuuta 2012 La Falda) oli argentiinalainen roomalaiskatolinen arkkipiispa.

Storni vihittiin papiksi 23. joulukuuta 1961 ja nimitettiin Santa Fen vihkipiispaksi sekä Croaen titulaaripiispaksi 4. tammikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Vicente Faustino Zazpe, jota avustivat Manuel Marengo ja Ítalo Severino Di Stéfano. 28. elokuuta 1984 Storni nimitettiin Santa Fen arkkipiispaksi. Hänet asetettiin virkaan 30. syyskuuta.

Storni erosi arkkipiispan virastaan 1. lokakuuta 2002 jouduttuaan syytetyksi useiden seminaariopiskelijoiden seksuaalisesta hyväksikäytöstä. Vatikaani oli tutkinut sisäisesti häneen kohdistuneita hyväksikäyttösyytöksiä jo vuonna 1994, mutta todisteet oli todettu riittämättömiksi. Vuonna 2009 Storni tuomittiin kahdeksaksi vuodeksi vankeuteen vuonna 1992 tapahtuneesta miespuolisen seminaariopiskelijan hyväksikäytöstä. Korkean ikänsä vuoksi hänen annettiin suorittaa rangaistus kotiarestina. Storni kuoli kotonaan La Faldassa helmikuussa 2012.

## Lähteet
Cedric the Entertainer

**Cedric Antonio Kyles** (s. 24. huhtikuuta 1964 Jefferson City, Missouri, Yhdysvallat), tunnetaan nimellä **Cedric the Entertainer**, on yhdysvaltalainen näyttelijä ja koomikko. Hänet tunnetaan muun muassa elokuvista *[[Barbershop]]* ja *[[The Original Kings of Comedy]]*. 

## Yksityiselämä
Cedric on naimisissa Lorna Wellsin kanssa ja heillä on kaksi yhteistä lasta. Cedricillä on myös yksi tytär aiemmasta suhteestaan.

## Filmografia

## Televisio

## Lähteet

## Aiheesta muualla

* Cedric the Entertainerin viralliset kotisivut 
* 
* 
*
Michel Joseph Kuehn

**Michel Joseph Kuehn** (7. lokakuuta 1923 Saint-Dié-des-Vosges – 18. syyskuuta 2012) oli ranskalainen roomalaiskatolinen piispa. Hänet vihittiin papiksi 12. heinäkuuta 1947 ja nimitettiin Chartres'n hiippakunnan piispaksi 27. heinäkuuta 1978. Piispaksi vihkiminen seurasi 30. syyskuuta. Pääkonsekraattorina toimi Jean Vilnet, jota avustivat Eugène-Marie Ernoult ja Louis Kuehn.

Kuehn erosi tehtävästään 6. huhtikuuta 1991.

## Lähteet
José María Arancedo

**José María Arancedo** (s. 26. lokakuuta 1940 Buenos Aires) on argentiinalainen roomalaiskatolinen arkkipiispa. Hänet vihittiin papiksi 16. joulukuuta 1967 ja nimitettiin Lomas de Zamoran vihkipiispaksi sekä Selemselaen titulaaripiispaksi 4. maaliskuuta 1988. Piispaksi vihkiminen seurasi 6. toukokuuta. Pääkonsekraattorina toimi Desiderio Elso Collino, jota avustivat Héctor Gabino Romero ja Luis Teodorico Stöckler.

19. marraskuuta 1991 Arancedo sai nimityksen Mar del Platan piispaksi, ja hänet asetettiin tähän virkaan 15. joulukuuta. Hänet nimitettiin 13. helmikuuta 2003 ja asetettiin 30. maaliskuuta Santa Fe de la Vera Cruzin arkkipiispaksi.

## Lähteet
Thaimaan elokuva

**Thaimaan elokuvan** uusi aalto alkoi 1990-luvulla, jolloin siellä alettiin tehdä viihteellistä elokuvaa. Uusi aalto edusti usein kieli poskessa tehtyä elokuvaa, jonka parodian kohteena oli vanha thaimaalainen elokuva.

Sen nimekkäitä ohjaajia ovat Wisit Sasanatieng, Pen-Ek Ratanaruang, Nonzee Nimibutr ja Apichatpong Weerasethakul. 

Sasanatiengin *[[Mustan tiikerin kyyneleet]]* on ensimmäisenä thaimaalaisena elokuvana osallistunut Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.

Thaimaassa ei erityisemmin arvosteta maan vanhaa elokuvatuotantoa, vaan siitä käytetään nimitystä *nam naok*, haiseva vesi.

## Lähteet

## Aiheesta muualla
Giuseppe Casale

**Giuseppe Casale**  (28. syyskuuta 1923 – 18. toukokuuta 2023) oli italialainen roomalaiskatolinen arkkipiispa. Hänet vihittiin papiksi 3. helmikuuta 1946 ja nimitettiin Vallo di Lucanian hiippakunnan piispaksi 26. lokakuuta 1974. Piispaksi vihkiminen seurasi 8. joulukuuta. Pääkonsekraattorina toimi Sebastiano Baggio, jota avustivat Gaetano Pollio ja Giuseppe Carata.

7. toukokuuta 1988 Casale nimitettiin Foggia-Bovinon arkkipiispaksi, jona hän toimi, kunnes jäi eläkkeelle 27. toukokuuta 1999.

## Lähteet
Mustan tiikerin kyyneleet

**Mustan tiikerin kyyneleet** () on Wisit Sasanatiengin ohjaama thaimaalainen elokuva, joka on valmistunut vuonna 2000. Se on osallistunut ensimmäisenä thaimaalaisena elokuvana Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.

Elokuvan päähenkilö, pistoolisankari Dum Chartchai Ngamsan on rikollisjärjestö Mustien tiikerien jäsen. Hän rakastaa rikollisia jahtaavalle kapteeni Kumjornille (Arawat Ruangvuth) luvattua kuvernöörin tytärtä Rumpoeyta (Stella Malucchi). Takaumina kerrotaan tapahtumien tausta ja Dumin ja Rumpoeyn aiempi suhde.

Siirappisessa elokuvassa on paljon väkivaltaa ja ammuskelua esikuvina paitsi maan oma elokuva myös Sam Peckinpah ja Sergio Leone. Tarinan uskottavuus ei ole vahva, ja elokuvan värit ovat hyvin voimakkaat lukuun ottamatta takaumia, joissa luodaan muutenkin vanhan elokuvan tuntua väärällä nopeudella ja naarmuilla. Myös Douglas Sirkin melodraamat on nähty hengeltään sukulaiselokuvina.

Kriitikot pitävät elokuvaa tylsähkönä ja näkee sen toistavan lajityypin kliseitä, mikä on parodian helmasynti. Elokuvasta on tehty amerikkalaisia katsojia varten versio, jonka loppu on erilainen.

## Lähteet
Susikoski (Kouvola)

**Susikoski** on Kymijoen koski, joka sijaitsee Kotkan ja Kouvolan rajalla. Kotkan puoli kuuluu Hurukselan kylään.

Susikoski kuuluu koskiluokituksen luokkaan I ja on luonteeltaan pikemminkin joen voimakas virtapaikka kuin varsinainen koski. Koski perattiin 1930-luvun alkuvuosina, jota ennen se oli perimätiedon mukaan kapea, putouksenkaltainen ränni, johon vietti laakea kallio Hurukselan puolelta. Kosken perkuusta syntyneet kiviröykkiöt ovat edelleen näkyvissä Hurukselan rannalla.

Susikosken alla, noin 500 m sillasta alavirtaan sijaitsee yksi Kymijoen syvimmistä kohdista, noin 27 m syvä kuoppa.

Seututie 357 välillä Anjala–Karhula ylittää Kymijoen Susikosken kohdalla. Kosken rannalla sijaitsee erityisesti motoristien suosima Kauppakahvila Susikoski.

## Kuvia

Tiedosto:Susikoski.jpg|Panoraamakuva Susikoskesta.
Kuopio juhlii

**Kuopio juhlii** on Kuopiossa elo- ja syyskuun vaihteessa järjestettävä kulttuuritapahtuma.

## 2014
Viidettä kertaa järjestetty Kuopio Juhlii -tapahtumaviikonloppu ylitti reilusti viimevuotisen kävijämäärän 18000: kokonaiskävijämäärä oli vuonna 2014 lähelle 40 000. Lisäksi Elonkorjuujuhlassa oli kävijöitä noin 35 000.

## 2013
Kuopio juhlii ja Elonkorjuujuhla yhdistivät voimansa elokuun viimeisenä viikonloppuna. Kuntaliitoksen myötä Kuopioon liittyneen Nilsiän perinteinen Taiteiden yö oli tänä vuonna ensimmäistä kertaa mukana Kuopio juhlii -tapahtuman ohjelmistossa ja yhteismarkkinoinnissa.

## 2012
Elo- ja syyskuun vaihteessa vietetty Kuopio juhlii keräsi 18 000 kävijää.

## 2011

Vuonna 2011 elokuun viimeisenä viikonloppuna vietettiin Taiteiden juhla yhdessä Kuopio juhlii –viikonlopun kanssa yhteistyössä Elonkorjuujuhlan ja Terve Kuopio -päivän kanssa. Kaupungin talolla järjestettiin myös tällöin avointen ovien päivä ja musiikkikeskuksella järjestettiin avoimet harjoitukset.

## 2010

Vuonna 2010 järjestettiin nimen Kuopio juhlii alla ensimmäinen tapahtuma, joka yhdisti bisnestä, kulttuuria ja tervettä elämää. Tapahtumassa oli muun muassa ilmainen kyyti ja sisäänpääsy Puijolle. 

## Aiheesta muualla
*Tapahtuman kotisivut 
*Kuopio juhlii Facebookissa
*Kuopion kaupunkikeskustan kehittämisyhdistys
*Kuopion kaupunki
*Kuopio Juhlii 2012 Savon Sanomissa 
*Kuopio Juhlii 2013 Yle.fi
*Kuopio Juhlii 2014 radiokuopio.fi -sivustolla
Kirjakantti

**Kirjakantti** on Kuopiossa marraskuussa vuosittain järjestettävä kirjallisuustapahtuma. Kirjakantin perustivat Vestäjät ja Pohjois-Savon taidetoimikunta, joista Vestäjät toimii nykisin sen pääjärjestäjänä. Kirjakantin yhteydessä julkistetaan myös Savonia-kirjallisuuspalkintoehdokkaat.  

Kirjakantti laajentaa toimintaansa tutun viikonlopputapahtuman lisäksi nyt ympärivuotiseen kirjoittamisen ja kirjallisuuden koulutustoimintaan, kuten kevään aikana Kirjakantin puitteissa järjestettäviin yleisöluentoihin mm. venäläisestä nykykirjallisuudesta, luovasta kirjoittamista ja dekkareista. Lisäksi lapsille ja nuorille on suunnattu sanataideopetusta, josta vastaa pääasiassa Vestäjät. Vuodesta 2012 pääjärjestäjänä toimiva Snellman-instituutti kokoaa alueen kirjallisia toimijoita yhteen, jotka voivat vahvalla yhteistyöllä luoda toimivan yhteistyöverkoston, joka puolestaan voi vahvistaa ja kehittää Kirjakanttia Pohjois-Savon alueella. Tästä syntyy näkyvä ja toimiva toimintamalli, joka yhdistää kirjoittajia ja lukijoita.

## Vuoden 2012 tapahtuma
### Yleisöluentoja

Humanismin iltojen luennot ovat avoimia ja ilmaisia kaikille. Luennot järjestetään yhteistyössä Kuopion kesäyliopiston/Snellman-instituutin, Suomen Kulttuurirahaston Pohjois-Savon rahaston ja Kuopion kaupungin kirjaston kanssa. Luennolla Venäläinen nykykirjallisuus lisäksi yhteistyötä tekee Suomi-Venäjä -seura.

Venäläinen nykykirjallisuus luennoitsijana toimi kirjailija, tulkki, kääntäjä Jukka Mallinen. Luento käsitteli aihetta, miten venäläinen nykykirjallisuus vastaa uuden Venäjän haasteita, miten venäläiset käsittelevät maansa pelkoja, toivoa ja ristiriitoja. Luennolla käsiteltiin mm. Viktor Jerofejevin ja Ljubmila Ulitskajan tuotantoa.

Hyvän työpäivän tarina -luennon piti kirjailija Anja Snellman. Luennolla käsiteltiin Freudin näkemystä onnellisuudesta ja terveydestä. Snellman lähestyi aihetta narratiivisesti. Snellman teki muistiinpanoja omista työpäivän tapahtumista ja tuntemuksista, jolloin niitä on mahdollista analysoida ja tulkita. 

### Kirjakantin koulutuksia

Dekkariklubi, jossa tutustutaan Katri Ahokkaan johdolla mm. dekkarin lajityyppeihin. Lisäksi Dekkariklubissa tutustutaan kuuluisiin teoksiin, kuten Dostojevskin ”Rikos ja rangaistus” ja Christien teoksiin. Opintopiirissä luetaan uusia teoksia ja lopussa kootaan luetut ja kuullut asiat yhteen.

Vuosikymmenten kirjahylly -opintopiiri käsittelee eri vuosikymmenien teoksia laidasta laitaan. Lukupiiri valitsee itse luettavan kirjallisuuden. Kouluttajana toimii Katri Ahokas, joka myös on valmistanut johdanto- ja tukimateriaalin.

Luovan kirjoittamisen viikonloppu Kuopiossa. Kouluttajana toimii Taija Tuominen. Kurssilla tutustutaan kirjoittamisen prosessiin ideoinnista viimeistelyyn ja tekstin terävöittämiseen. Kurssilla myös käsitellään erilaisia kirjoitustyylejä, kuten elämäkerrallista ja mielikuvien maailmoja. Kurssilla tutustutaan alan uusimpaan tietoon, erilaisiin kirjoittajaoppaisiin, teoriaan sekä kurssilla on myös keskusteluja ja tuntiharjoituksia.

## Lähteet

## Aiheesta muualla
*  Kirjakantti sai uuden kodin - Uutinen Radio Kantin sivuilla
* 
* Tapahtuman kotisivut
Fredrik Djurling

**Fredrik Djurling** (s. 1981) on ruotsalainen salibandyn pelaaja. Pelipaikaltaan hän on keskushyökkääjä.

## Ura

Djurling nousi kaudella 1999–2000 Järfälla IBK edustusjoukkueeseen. Siellä hän pelasi aina vuoteen 2007 asti kunnes siirtyi AIK:hon. AIK:ssa Djurling voitti Euroopan cupin kaksi kertaa. Djurling pelaa kaudella 2011–2012 Floorball Könizissä. Maailmanmestaruuden hän on voittanut kaksi kertaa.
Wisit Sasanatieng

**Wisit Sasanatieng** on thaimaalainen elokuvaohjaaja. 

Wisitin esikoisohjaus *[[Mustan tiikerin kyyneleet]]* on osallistunut ensimmäisenä thaimaalaisena elokuvana Cannesin elokuvajuhlien kilpailusarjaan. Se on paitsi thaimaalaista, myös länsimaista elokuvaa esikuvanaan pitävä länkkäriparodia, jonka tapahtumat sijoittuvat 1940- ja 1950-luvulle.

Wisitin toinen ohjaus on *[[Red Eagle]]*.

## Lähteet
Lotus T128

**Lotus T128** on Team Lotuksen kaudella 2011 käyttämä auto. Auto on paranneltu versio edeltäjästään Lotus T127:tä. Se on n. 2–3 sekuntia kärkitalleja hitaampi kaudella 2011. Autolla kilpailivat suomalainen Heikki Kovalainen ja italialainen Jarno Trulli. Testikuljettajina toimi Karun Chandhok, Luiz Razia ja Davide Valsecchi, joista Chandhock pääsi ajamaan yhdeksän, Razia kaksi ja Valsecchi kerran perjantain ensimmäisissä harjoituksissa.

## Formula 1 -tulokset

## Lähteet
* http://www.f1fanatic.co.uk/2011/01/31/lotus-tl11-launch-first-pictures/lotus_t128/ 

## Aiheesta muualla
Larysa Hryha

**Larysa Valerijivna Hryha** (; s. 31. toukokuuta 1984 Dnepropetrovsk) on ukrainalainen sulkapalloilija. Hän edustaa seuratasolla Ukraina Dnepropetrovskia.

Hryha on osallistunut olympialaisiin kerran, Pekingissä 2008. Hän pääsi kaksinpelissä toiselle kierrokselle asti voitettuaan ensimmäisessä ottelussaan Italian Agnese Allegrinin ja hävittyään seuraavassa pelissä intialaiselle Saina Nehwalille. Hryha putosi ensimmäisellä kierroksella MM-kilpailuissa 2009, joissa Lan Lu peittosi hänet erin 2&ndash;0. Hän eteni vuonna 2010 toiselle kierrokselle sekä EM- että MM-kisoissa.

Hryhan paras sijoitus BWF:n ranking-listalla on kaksinpelin 29. tila, jolla hän on ollut neljä kertaa vuonna 2011.

## Lähteet
Sathinee Chankrachangwong

**Sathinee Chankrachangwong** (; s. 25. kesäkuuta 1982 Bangkok) on thaimaalainen entinen sulkapalloilija.

Chankrachangwong osallistui olympialaisiin kerran, Ateenassa 2004. Hän oli tuolloin mukana nelinpelissä, jossa hän eteni Saralee Thungthongkamin kanssa aina puolivälieriin saakka. Chankrachangwong pelasi Thungthongkamin kanssa myös MM-kilpailuissa 2005, joissa he hävisivät puolivälierissä kiinalaisille Ling Gaolle ja Sui Huangille. Chankrachangwong ja Thungthongkam osallistuivat vielä vuoden 2006 MM-kisoihin, joissa he pääsivät jälleen puolivälieriin asti.

## Lähteet
Yhdysvaltain alle 20-vuotiaiden jääkiekkomaajoukkue

**Yhdysvaltain alle 20-vuotiaiden jääkiekkomaajoukkue** edustaa Yhdysvaltoja jääkiekon nuorten maailmanmestaruuskilpailuissa ja muissa kansainvälisissä ikäluokkansa otteluissa. Joukkue on voittanut maailmanmestaruuden seitsemän kertaa.

## Sijoitukset maailmanmestaruuskilpailuissa

* 1974 – 5.
* 1975 – 6.
* 1976 – ei osallistunut
* 1977 – 7.
* 1978 – 5.
* 1979 – 6.
* 1980 – 7.
* 1981 – 6.
* **[[Jääkiekon nuorten maailmanmestaruuskilpailut 1982|1982]]** – 6.
* 1983 – 5.
* 1984 – 6.
* 1985 – 6.
* 1986 – pronssia
* 1987 – 4.
* 1988 – 6.
* **[[Jääkiekon nuorten maailmanmestaruuskilpailut 1989|1989]]** – 5.
* 1990 – 7.
* 1991 – 4.
* 1992 – pronssia
* 1993 – 4.
* 1994 – 6.
* 1995 – 5.
* **[[Jääkiekon nuorten maailmanmestaruuskilpailut 1996|1996]]** – 5.
* 1997 – hopeaa
* 1998 – 5.
* 1999 – 8.
* 2000 – 4.
* 2001 – 5.

* 2002 – 5.
* 2003 – 4.
* 2004 – **kultaa**
* **[[Jääkiekon nuorten maailmanmestaruuskilpailut 2005|2005]]** – 4.
* 2006 – 4.
* 2007 – pronssia
* 2008 – 4.
* 2009 – 5.
* 2010 – **kultaa**
* **[[Jääkiekon nuorten maailmanmestaruuskilpailut 2011|2011]]** – pronssia
* 2012 – 7.
* 2013 – **kultaa**
* 2014 – 5.
* 2015 – 5.
* 2016 – pronssia
* 2017 – **kultaa**
* **[[Jääkiekon nuorten maailmanmestaruuskilpailut 2018|2018]]** – pronssia
* 2019 – hopeaa
* 2020 – 6.
* 2021 – **kultaa**
* 2022 – 5.
* 2023 – pronssia
* 2024 – **kultaa**
* 2025 – **kultaa**
* 2026 – 5.

## Lähteet
Thi

**Thi** on vietnamilainen nimi, joka on yleinen naisen keskimmäisenä nimenä. Tunnettuja Thi-nimisiä henkilöitä ovat:

* Booker Thi, oik. *Booker Huffman* (s. 1965), yhdysvaltalainen showpainija
* Coralie Trinh Thi (s. 1976), ranskalainen pornonäyttelijä
* Thị Lụa Nguyễn (s. 1991), vietnamilainen painija 

Thi voi tarkoittaa myös seuraavia:

* *thi*, hindin kielen 'hän' (feminiini). 
* Thin kaupunki, kuvitteellinen kaupunki L. Frank Baumin romaanissa *The Lost Princess of Oz*.
* *thị*, vietnamilainen nimi persimoneille, erityisesti *[[Diospyros decandra]]lle*.
Haukiluikerot

**Haukiluikerot** (Chaenopsidae) on luikerokalojen lahkoon kuuluva kalaheimo. Nämä kalat elävät Pohjois- ja Etelä-Amerikan rannikoilla. Heimosta on aiemmin käytetty nimeä *käärmehuulikot*

## Lajisto
Nykyään haukiluikeroita tunnetaan yli 90 lajia 13&ndash;14 suvussa. Eräitä lajeja, kuten nuoliluikeroa (*Lucayablennius zingaro*) pidetään riutta-akvaarioissa. Varhaisimmat haukiluikeroihin kuuluvat fossiilit on ajoitettu tertiäärikauden loppupuolelle.

## Ruumiinrakenne
Haukiluikerot ovat melko pieniä, pitkulaisia ja suomuttomia kaloja. Suurimmat *Chaenopsis*-suvun lajit voivat olla 16&nbsp;cm pituisia, muut jäävät pienemmiksi. Selkä- ja peräevät ovat pitkät ja voivat olla yhtyneet pyrstöevän kanssa. Joillakin lajeilla selkäevän etuosa on takaosaa korkeampi. Silmät ovat suurikokoiset ja otsassa voi olla piikkejä. Väriltään haukiluikerot voivat olla hyvinkin tummia tai jopa läpinäkyviä, ja koiraat ovat usein naaraita tummempia.

## Levinneisyys ja elintavat
Haukiluikeroita tavataan subtrooppisista ja trooppisista vesistä Pohjois- ja Etelä-Amerikan Atlantin ja Tyynenmeren rannikoilta. Ne elävät usein kivikkopohjilla ja koralliriutoilla, ja niiden suhde koralleihin voi olla symbioottinen. Haukiluikerot piileskelevät tyypillisesti hylätyissä putkimatojen ja muiden selkärangattomien eläinten kuorissa. Ravintona ovat pienet äyriäiset.

## Lähteet
Sulpiridi

**Sulpiridi** (valmistenimi *Suprium*) on neurolepti eli antipsykoottinen lääke. Kemiallisesti sulpiridi kuuluu bentsamideihin. Sen annosteluvahvuudet ovat 50 ja 200&nbsp;mg. Viidenkymmenen milligramman lääkeannos on kapselissa, mutta kahdensadan milligramman lääke on tablettimainen. Lääkkeen valmistaja on Sanofi-Aventis. Sulpiridin pohjalta on kehitetty toinen antipsykootti, Amisulpridi.

Lääke on sikäli harvinainen lajissaan, että sitä voidaan käyttää psykoottisten sairauksien ohella myös masennuksen hoitoon. Vain muutamia antipsykootteja on tähän vaihtelevalla menestyksellä käytetty (lähinnä flupentiksolia ja tioridatsiinia, joiden on oletettu vaikuttavan aktivoivasti tai antidepressiivisesti). Vaikeaan depressioon ei sulpiridia kuitenkaan suositella. Psykoottistasoisten mielisairauksien ongelmana voivat olla niin sanottujen positiivioireiden ohella passiivisuus, sekä sosiaalisista ihmissuhteista eristäytymistä aiheuttavat niin sanotut negatiivioireet.

## Sivuvaikutukset
Sulpiridin aiheuttamat mahdolliset sivuvaikutukset ovat samantapaisia kuin muillakin antipsykooteilla: pahanlaatuisen neuroleptioireyhtymän vaara, QT-ajan pidentymä (joka vaikuttaa haitallisesti sydämen rytmiin), hypotensio, maitohormoonin määrän nousu veressä (sekä miehillä että naisilla), ekstrapyrimidaaliset sekä eksitomotoriset sivuoireet kuten Parkinsonin taudin oireet, tardiivi dyskinesia, akatisia ja dystonia. Myös unettomuutta saattaa esiintyä. 

## Lähteet

## Aiheesta muualla
*PubChem: Sulpiride 
*DrugBank: Sulpiride 
*Kyoto Encyclopedia of Genes and Genomes (KEGG): Sulpiride 
*http://www.medicina.fi/fato/22.pdf
Henkilönnimi

**Henkilönnimi** on erisnimi, joka yksilöi ja identifioi ihmisen muusta yhteisöstä. Henkilönnimi on kulttuurinen universaali, eli maailmassa ei tunneta kulttuureja, joissa ihmisille ei olisi annettu nimeä.

Henkilönnimeen kuuluu kaikissa kulttuureissa yksilöllinen nimi (etunimi). Noin 60&nbsp;prosentissa kulttuureista henkilönnimeen kuuluu myös lisänimi, joka voi olla esimerkiksi sukunimi, välinimi, patronyymi tai klaaninimi. Yksinimisellä henkilöllä on vain yksi virallinen nimi.

Henkilönnimet muodostavat henkilönnimijärjestelmiä, jotka yksilöimisen lisäksi myös luokittelevat ihmiset kuuluvaksi johonkin sosiaaliseen ryhmään, kuten sukuun tai klaaniin. Samantyyppisissä kulttuuriympäristöissä käytetään usein samankaltaisia nimijärjestelmiä. Maanviljelysyhteisöjen nimijärjestelmät muistuttavat toisiaan, kuten myös nykyaikaisten kaupunkikulttuurien nimijärjestelmät.

## Nimen anto ja vaihto
Valtaosassa kulttuureista nimenanto tapahtuu lapsen ensimmäisen elinkuukauden aikana. Nimenantajana toimii useimmiten lapsen isä tai äiti tai molemmat yhdessä. Noin kolmasosassa maailman kulttuureista nimenantaja on joku muu sukulainen tai yhteisössä korkeaa arvostusta nauttiva henkilö. Valtaosassa kulttuureja (noin 75&nbsp;%) nimenantoon liittyy myös nimenantoseremonia. Maatalousvaltaisissa kulttuureissa nimenantoseremonia suoritetaan lähes aina (noin 99&nbsp;%). Nimenantoseremoniaan voidaan myös suorittaa erilaisia puhdistus- ja uhrirituaaleja.

Nimenantoperuste vaihtelee myös eri kulttuureissa. Hyvin yleinen peruste on lapsen nimeäminen jonkin lähisukulaisen mukaan. Muita yleisiä perusteita ovat lapsen jokin ominaisuus (olemassa oleva tai haluttu), syntymähetken tapahtuma tai syntymäjärjestys tai -asema perheessä. Lapsen sukupuoli ilmenee aina nimestä vain vajaassa 50&nbsp;prosentissa kulttuureista. Noin 15&nbsp;prosenttia kulttuureista ei erottele nimissä lainkaan sukupuolta – sukupuoli ilmaistaan tarvittaessa muiden kielellisten keinojen avulla. Nimenantoon vaikuttaa myös samannimisyys. Noin 10&nbsp;prosentissa kulttuureista henkilönnimi on täydellisen ainutkertainen eli kellään elävällä tai kuolleella ei ole ollut samaa nimeä. Noin 15&nbsp;prosenttia kulttuureista rajoittaa samannimisyyden vain elossa oleviin henkilöihin. Valtaosa kulttuureista sallii kuitenkin samannimisyyden. Tällöin nimenantoon liittyy myös luokittelua – nimenantoperusteena on joku arvostettu tai esikuvallinen henkilö, jonka ominaisuuksien haluttaisiin ikään kuin ”tarttuvan” lapseen. Noin joka viidennessä kulttuurissa kaimasuhteeseen liittyy myös erityisiä velvollisuuksia.

Lapsi saa sukunimensä yleensä vanhemmiltaan. Nimensä vaihtaneen kohdalla *syntymänimeksi* tai *alkuperäiseksi nimeksi* kutsutaan vanhemmilta perittyä sukunimeä, joskus myös syntymässä annetun etunimen tai sen ja vanhemmilta perityn sukunimen yhdistelmää. Avioiduttuaan sukunimensä vaihtaneen naisen vanhemmiltaan perimää sukunimeä voidaan kutsua myös *tyttönimeksi*.

## Katso myös
* Nimistöntutkimus

## Lähteet
*

### Viitteet

## Aiheesta muualla
* Maahanmuuttajien nimijärjestelmistä, *Kielikello* 4/2002, Pirjo Mikkonen
Nokia 500

**Nokia 500** on matkapuhelinvalmistaja Nokian Symbian^3-käyttöjärjestelmällä toimiva kosketusnäytöllinen älypuhelin. Puhelin maksoi noin 185 euroa. Nokia julkaisi puhelimen 1. elokuuta 2011. Puhelimen myyntipakkauksessa on mukana kolme eriväristä taustakuorta. Helmikuussa 2012 tulleessa  ohjelmistopäivityksessä käyttöjärjestelmä päivittyi Symbian Belleksi.

## Tietoja
Nokia 500:ssa on 1 gigahertsin suoritin.

### Paikannus
Puhelimessa on GPS-paikannus A-GPS-ominaisuudella sekä kompassi ja navigointiin siinä on Nokia Kartat.

### Virtalähde
500:ssa on virtalähteenä 1110 milliamppeeritunnin Nokian BL-4U-akku (Li-Ion).

### Selain
*Tuetut merkintäkielet: HTML, XHTML, MP, WML ja CSS
*Tuetut protokollat: HTTP v1.1 ja WAP
*TCP/IP-tuki
*Visual History-, HTML- ja JavaScript-tuki
*RSS-lukija

### Muita tietoja
*Kiihtyvyystunnistin, läheisyystunnistin ja valoisuustunnistin
*Värivaihtoehdot: musta, valkoinen, taivaansininen, korallinpunainen, pinkki, purppura, oranssi ja tumma hopea
*Java MIDP 2.1
*Qt 4.7
*Web RunTime 7.3
*FlashLite 4.0
*Tehtäväluettelo, muistio, ääninauhuri, laskin ja kello
*Angry Birds kokoversio

## Lähteet
*Nokia 500 – Ominaisuudet
*Julkistus: Nokia 500 – nopea, kevyt ja värikäs – Nokia Ääni 
*Nokia 500 – GSMArena  
*Nokia 500 tarkka tuoteseloste – Nokian omat sivut 

### Viitteet

## Aiheesta muualla
* Käyttöohjeet
* Nokia 500 – Tuki
Vitsebskin piiri

**Vitsebskin piiri** (, ) on Vitsebskin alueella Valko-Venäjän koillisosassa, Venäjän rajalla sijaitseva Vitsebskiä ympäröivä hallintopiiri. Piirin hallinnollinen keskus on maakuntakeskus Vitsebsk, jonka alue ei kuitenkaan sisälly ympäröivään hallintopiiriin.

Vuoden 2009 väestönlaskennan mukaan Vitsebskin maaseutuvaltaisen piirin alueella asui 40&nbsp;552 henkeä. Kaupunkilaisiksi luetaan väestötilastoissa heistä ainoastaan Väinäjoen varrella sijaitsevan Suražin (, , 1&nbsp;039 as.) ja Janavitšyn kaupunkimaisten taajamien (, , 929 as.) väki.

Hallintopiirin liikenneyhteyksistä merkittävimpiä ovat Vitsebskissä neljään suuntaan haarautuvat Valko-Venäjän rautateiden raiteet, valtatiet M8 (E95) ja M3 sekä kantatiet P20, P21, P87 ja P115. Noin 12 kilometriä Vitsebskistä kaakkoon sijaitsee periaatteessa kansainvälinen Vitsebskin lentoasema; hallintopiirissä sijaitsee myös sotilaslentokenttä. Historiallisesti Väinäjoella on ollut suuri merkitys kauppatienä ja kulttuurin leviämisen väylänä. 

## Lähteet

## Aiheesta muualla

* Витебский район - artikkeleja piiristä, sen taajamista ja nähtävyyksistä  (dorogiby.info)
* Hallintopiirin kartta  
* Kartta ja hieman tilastotietoja piiristä   (emaps-online.com)
* Wikimapia karttalinkki Vitsebskin ympäristöön, kohteiden selitykset pääosin  tai 
* Valko-Venäjän Ilmatieteen laitoksen sääennuste Vitebskiin
Kirjoituksia uppoavasta Lännestä

**Kirjoituksia uppoavasta Lännestä** on perussuomalaisen poliitikko Jussi Halla-ahon kirjoittama ja julkaisema kirja vuodelta 2009. Teoksessa on 75 Halla-ahon kirjoittamaa blogitekstiä, jotka hän on aiemmin julkaissut hänen henkilökohtaisessa Scripta-blogissaan. Tekstit on julkaistu vuosina 2005–2008. Kirjan ensimmäinen 1&nbsp;000 kappaleen painos loppuunmyytiin kolmessa vuorokaudessa. Kirjan julkaisuajankohtana Jussi Halla-aho toimi sitoutumattomana kunnallispoliitikkona Helsingin kaupunginvaltuustossa.

## Lähteet
Nguyễn Tiến Minh

**Nguyễn Tiến Minh** (s. 12. helmikuuta 1983 Hồ Chí Minh) on vietnamilainen sulkapalloilija. Hän oli heinäkuussa 2011 BWF:n ranking-listalla kaksinpelin seitsemäs.

Minh on osallistunut olympialaisiin kerran, Pekingissä 2008. Hän pääsi tuolloin ensimmäisen kierroksen läpi pelaamatta ottelua, mutta hävisi toisella kierroksella Taiwanin Hsien Yu-Hsingille Minh pääsi MM-kilpailuissa 2010 puolivälieriin saakka ja oli puolivälierissä myös Aasian-mestaruuskilpailuissa 2011.

Minh on ollut kaksinpelin maailmanlistalla parhaimmillaan viidennellä sijalla, jonka hän saavutti vuonna 2010.

## Lähteet
Skyscraper (kappale)

**Skyscraper** on yhdysvaltalaisen poplaulaja Demi Lovaton ensimmäinen single hänen kolmannelta studioalbumiltaan. Kappale julkaistiin digitaalisesti 12. heinäkuuta 2011. Kappaleen ovat kirjoittaneet Toby Gad, Kerli Kõiv. 

Lovato on tehnyt kappaleesta myös espanjankielisen version, nimeltään "Rascacielo".

Kappaleeseen tehdyn musiikkivideon kuvaukset kestivät 12 tuntia, ja Lovato kertoi kuvausten olleen sekä fyysisesti että henkisesti raskaat. Mark Pellingtonin ohjaama musiikkivideo esitettiin ensimmäisen kerran 13. heinäkuuta.

## Listasijoitukset
Kappaletta myytiin ensimmäisen viikon aikana 176&nbsp;000 kappaletta Yhdysvalloissa, debytoiden toisella sijalla *[[Billboard]]in* Hot Digital Songs -listalla. Billboard Hot 100 -listalla kappale debytoi sijalla kymmenen, joten siitä tuli toinen Lovaton top 10 -single.

## Lähteet
Skyscraper

**Skyscraper** voi tarkoittaa seuraavia:

* *[[Skyscraper (albumi)|Skyscraper]]*, David Lee Rothin vuonna 1988 julkaistu albumi
* ”Skyscraper”, Demi Lovaton vuonna 2011 julkaistu single
* Skyscraper (yhtye), brittiläinen rock-yhtye
* ''Skyscraper'', yhdysvaltalainen videoelokuva vuodelta 1996
* ''Skyscraper'', yhdysvaltalainen toimintaelokuva vuodelta 2018
* Skyscraper (videopeli), vuonna 2008 julkaistu videopeli
* The Skyscraper, Dubaissa sijaitseva pilvenpiirtäjä
Albert R. Broccoli 007 Stage

**Albert R. Broccoli 007 Stage** on yksi maailman suurimmista yksittäisistä elokuvastudiohalleista. Se sijaitsee Pinewood-studioiden alueella Englannissa. Studio on nimetty James Bond -tuottajan Albert R. Broccolin mukaan. 

## Studiolla kuvatut elokuvat

* *[[007 rakastettuni]]*
* *[[Teräsmies (vuoden 1978 elokuva)|Teräsmies]]*
* *[[Kuuraketti]]*
* *[[Jumalten taistelu]]*
* *[[Erittäin salainen]]*
* *[[Krull]]*
* *[[Octopussy – mustekala]]*
* *[[Arena (elokuva)|Arena]]*
* *[[Joulupukki (elokuva)|Joulupukki]]*
* *[[007 ja kuoleman katse]]*
* *[[Aliens – paluu]]*
* *[[Legend (elokuva)|Legend]]*
* *[[Pieni kauhukauppa (vuoden 1986 elokuva)|Pieni kauhukauppa]]*
* *[[Alien 3]]*
* *[[Veren vangit (elokuva)|Veren vangit]]*
* *[[Vaarallinen tehtävä]]*
* *[[Viimeinen horisontti]]*

* *[[The Fifth Element – puuttuva tekijä]]*
* *[[Huominen ei koskaan kuole]]*
* *[[Me kostajat]]*
* *[[Still Crazy]]*
* *[[Kun maailma ei riitä]]*
* *[[Tomb Raider (elokuva)|Tomb Raider]]*
* *[[Kuolema saa odottaa]]*
* *[[Lara Croft Tomb Raider: Elämän lähde]]*
* *[[Aleksanteri (elokuva)|Aleksanteri]]*
* *[[Jali ja suklaatehdas (vuoden 2005 elokuva)|Jali ja suklaatehdas]]*
* *[[Da Vinci -koodi (elokuva)|Da Vinci -koodi]]*
* *[[Mamma Mia! (elokuva)|Mamma Mia!]]*
* *[[007 Quantum of Solace]]*
* *[[Harry Potter ja kuoleman varjelukset, osa 1]]*
* *[[Prince of Persia (elokuva)|Prince of Persia]]*
* *[[Prometheus (elokuva)|Prometheus]]*
* *[[007 Skyfall]]*
* *[[007 Spectre]]*
* *[[007 No Time to Die]]*

## Lähteet
Painonnosto olympialaisissa

**[[Painonnosto]]** on ollut olympialaisten ohjelmassa nykyaikaisen olympiahistorian alusta alkaen. Se on ollut mukana jokaisissa kesäolympialaisissa lukuun ottamatta vuosia 1900, 1908 ja 1912. Naiset kilpailivat painonnoston olympiamitaleista ensimmäisen kerran vasta vuonna 2000. Olympialaisten painonnostoa hallinnoi lajin kattojärjestö, kansainvälinen painonnostoliitto.

## Tapahtumat
### Miehet
Ensimmäisissä nykyaikaisissa olympialaisissa painonnoston kilpamuodot poikkesivat nykyisistä. Kilpailumuotoina oli painonnosto yhdellä kädellä, painonnosto kahdella kädellä ja käsipaino. Painoluokkia ei tunnettu, vaan kaikki kilpailivat samassa sarjassa. Tapahtumat olivat vain miehille.

Alkuaikojen kilpailuihin nähden painonnosto on muuttunut huomattavasti. Nykyisin kilpaillaan työnnössä ja tempauksessa, ja näiden yhteistulos ratkaisee voittajan.

### Naiset

## Mitalitaulukko

## Lähteet
Eugenio Ravignani

**Eugenio Ravignani** (30. joulukuuta 1932 Pula – 7. toukokuuta 2020) oli italialainen roomalaiskatolinen piispa. Hänet vihittiin papiksi 3. heinäkuuta 1955 ja nimitettiin Vittorio Veneton hiippakunnan piispaksi 7. maaliskuuta 1983. Piispaksi vihkiminen seurasi 24. huhtikuuta. Pääkonsekraattorina toimi Lorenzo Bellomi, jota avustivat Gioacchino Muccin ja Antonio Vitale Bommarco.

Ravignani siirtyi toiseen hiippakuntaan, kun hänet nimitettiin 4. tammikuuta 1997 Triesten piispaksi. Hän jäi eläkkeelle 4. heinäkuuta 2009.

## Lähteet
Silvio Padoin

**Silvio Padoin** (11. huhtikuuta 1930 Pieve di Soligo – 31. lokakuuta 2019 Conegliano) oli italialainen roomalaiskatolinen piispa. Hänet vihittiin papiksi 9. huhtikuuta 1955 ja nimitettiin Pozzuolin hiippakunnan piispaksi 8. toukokuuta 1993. Piispaksi vihkiminen seurasi 26. kesäkuuta. Pääkonsekraattorina toimi Bernardin Gantin, jota avustivat Salvatore Sorrentino ja Eugenio Ravignani.

Padoin jäi eläkkeelle 2. syyskuuta 2005.

## Lähteet
Ovidio Poletto

**Ovidio Poletto** (s. 27. maaliskuuta 1935 Caneva) on italialainen roomalaiskatolinen piispa. Hänet vihittiin papiksi 6. heinäkuuta 1958 ja nimitettiin Concordia-Pordenonen hiippakunnan piispaksi 16. syyskuuta 2000. Piispaksi vihkiminen seurasi 11. marraskuuta; pääkonsekraattorina toimi Alfredo Magarotto, jota avustivat Eugenio Ravignani ja Sennen Corrà. Poletto asetettiin virkaansa 8. joulukuuta, ja hän toimi siinä, kunnes jäi eläkkeelle 25. helmikuuta 2011. Poletton seuraajaksi nimitettiin Giuseppe Pellegrini.

## Lähteet
Just Go With It

**Just Go with It** on vuonna 2011 ensi-iltansa saanut romanttinen komediaelokuva, jonka on ohjannut Dennis Dugan ja jonka pääosissa näyttelevät Adam Sandler ja Jennifer Aniston. Elokuva julkaistiin 11. helmikuuta 2011. Se perustuu vuoden 1969 elokuvaan *[[Kaktuksen kukka]]* (), joka puolestaan on elokuvasovitus Abe Burrowsin aiemmin julkaistusta Broadway-näytelmästä. Burrowsin näytelmä puolestaan perustuu ranskalaiseen näytelmään *Fleur de cactus*.

Elokuvassa plastiikkakirurgi (Adam Sandler) seurustelee huomattavasti nuoremman opettajan kanssa, ja saa avustajansa (Jennifer Aniston) leikkimään vaimoaan ja tulevaa ex-vaimoaan tarkoituksenaan peittää valhe naimisissaolosta. Pian avustajan lapset joutuvat mukaan kuvioihin ja koko joukko suuntaa matkalle Havaijille.

## Näyttelijät

## Tuotanto
Elokuva kuvattiin Los Angelesissa ja Havaijin Maui- ja Kauai-saarilla maaliskuusta toukokuuhun 2010. Elokuvassa Havaijilla sijaitsevaa hotellia kutsutaan nimellä Waldorf Astoria, vaikka kyseessä on oikeasti Grand Wailea -hotelli Mauilla.

## Lähteet
Aku Ankan taskukirja In English

**Aku Ankan taskukirja In English: Stories from Duckburg** on vuosina 2011–2013 julkaistu sarjakuvasarja. Sarjassa on julkaistu viisi osaa, jotka sisältävät Aku Ankan taskukirjojen tarinoita englanniksi käännettyinä. Kirjat on suunnattu englannin kielen opiskelua varten ja niihin kuuluu tarinoihin liittyvä sanasto. 

## Osat

|}

## Lähteet
* Inducks-tietokanta: In English
Paolo Magnani

**Paolo Magnani** (31. joulukuuta 1926 Pieve Porto Morone – 5. marraskuuta 2023) oli italialainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Lodin hiippakunnan piispaksi 27. heinäkuuta 1977. Piispaksi vihkiminen seurasi 10. syyskuuta. Pääkonsekraattorina toimi Antonio Poma, jota avustivat Ernesto Civardi ja Antonio Giuseppe Angioni.

Magnani nimitettiin 19. marraskuuta 1988 ja asetettiin 11. helmikuuta 1989 Trevison piispaksi. Hän jäi eläkkeelle 3. joulukuuta 2003.

## Lähteet
Alfredo Magarotto

**Alfredo Magarotto** (16. helmikuuta 1927 Pernumia – 22. tammikuuta 2021) oli italialainen roomalaiskatolinen piispa. Hänet vihittiin papiksi 9. heinäkuuta 1950 ja nimitettiin Chioggian hiippakunnan piispaksi 22. helmikuuta 1990. Hänet vihittiin piispaksi 24. maaliskuuta Bernardin Gantinin toimiessa pääkonsekraattorina sekä Sennen Corràn ja Antonio Mattiazzon avustaessa. 

Magarotto sai nimityksen Vittorio Veneton piispaksi 31. toukokuuta 1997. Hän jäi eläkkeelle 3. joulukuuta 2003.

## Lähteet
Neidonkielikoisa

**Neidonkielikoisa** (*Cynaeda dentalis*) on pieni, Suomessa uhanalainen ja rauhoitettu perhoslaji.

## Koko ja ulkonäkö
Neidonkielikoisa on helposti tunnistettava pieni perhonen, jota ei voi sekoittaa muihin lajeihin. Etusiivet ovat vaaleanruskeat, ja niiden poikki kulkee terävärajainen, tummanruskea siksak-viiru. Siivissä on myös vaaleampia, siiven suuntaisia alueita. Siiven ulkoreunan ripsissä vuorottelevat vaaleat ja tummanruskeat alueet. Tummat alueet muodostavat siiven reunaan rivin kiilamaisia täpliä. Takasiivet ovat ruskeanharmaat, reunoja kohti tummenevat. Siipiväli on 21&ndash;31&nbsp;mm.

## Levinneisyys ja lentoaika
Suomessa neidonkielikoisaa tavataan paikoittaisena pitkin etelärannikkoa, erityisesti Hankoniemellä. Lentää yhtenä sukupolvena, Suomessa heinäkuussa.

## Elinympäristö ja elintavat
Laji on sidoksissa toukan ravintokasviin, neidonkieleen. Lajin elinympäristö vaihtelee hoitamattomasta ruohikkomaista puutarhoihin. Perhoset lentävät hämärän laskeuduttua ja tulevat valolle. Toukka elää aluksi ravintokasvinsa alalehdissä miinaajana, myöhemmin varren alaosan sisällä ja koteloituu kovan, lehdenkappaleilla päällystetyn kotelokopan sisään kuihtuneiden alalehtien väliin.

Vuoden 2010 uhanalaisarvioinnissa neidonkielikoisa arvioitiin Suomessa erittäin uhanalaiseksi (EN). Laji on Suomessa luonnonsuojelulailla rauhoitettu ja yksittäisen perhosen ohjeellinen korvaushinta on 1682 euroa.

## Ravintokasvi
Toukka elää neidonkielellä (*Echium vulgare*).

## Lähteet

## Aiheesta muualla
* UK Lepidoptera  
* Suffolk Moths
Batman: Tappava pila

**Batman: Tappava pila** (*Batman: The Killing Joke*) on Alan Mooren käsikirjoittama ja Brian Bollandin kuvittama Batman-sarjakuva, joka julkaistiin vuonna 1988. Tarina on julkaistu suomeksi ensimmäisen kerran vuonna 1989 ja uudelleen vuonna 2007 kokoelmassa *DC-sankarit*.

Sarjakuvassa Batmanin vihollinen Jokeri pakenee Arkhamin vankimielisairaalasta ja yrittää sen jälkeen tehdä komissario Gordonista hullun, todistaakseen että kuka tahansa hyvä ihminen voi seota. Tarinassa myös valotetaan Jokerin menneisyyttä.

Tarinaa pidetään yhtenä merkittävimmistä Batman-sarjakuvista. IGN sijoitti sen kolmanneksi listallaan 25 parhaasta Batman-sarjakuvasta.

## Lähteet
Uladzimir Sasimovitš

**Uladzimir Mikalaevitš Sasimovitš** (, ; s. 14. syyskuuta 1968) on valkovenäläinen yleisurheilija, joka kilpaili keihäänheitossa. Hän edusti uransa alkuaikoina Neuvostoliittoa.

Sasimovitš sai kultaa alle 20-vuotiaiden MM-kisoissa 1986 tuloksellaan 78,84 ja voitti toiseksi sijoittuneen brittiläisen Mark Robersonin yli neljällä metrillä. Hän voitti seuraavana vuonna hopeaa alle 20-vuotiaiden EM-kisoissa. Sasimovitš voitti pronssia Tokion MM-kisoista 1991 heitettyään 87,04 metriä. Hän oli vuoden 1993 MM-kilpailuissa seitsemäs, mutta karsiutui Göteborgin kisoissa 1995.

Sasimovitš osallistui olympialaisiin ensimmäistä kertaa Atlantassa 1996, jossa hän jäi karsinnassa ilman tulosta eikä päässyt finaaliin. Hän karsiutui myös MM-kisoissa 1997 ja 1999 sekä Sydneyn olympialaisissa 2000, joissa Sasimovitš oli karsinnan 24. tuloksellaan 78,04. Hän sai vuonna 2004 kahden vuoden kilpailukiellon jäätyään kiinni stanozololin käytöstä.

Sasimovitšin ennätys on 87,40 metriä, jonka hän heitti Kuortaneella vuonna 1995. Kyseinen tulos on myös Valko-Venäjän ennätys.

## Lähteet
Nieuwe Sluisin majakka

**Nieuwe Sluisin majakka** on majakka Nieuwesluisin kylässä, pari kilometriä länteen Breskensin asutuskeskuksesta Zeelandissa. Majakan suunnitteli Quirinus Harder, ja se rakennettiin vuosina 1866–1867. Kahdeksankulmainen mustavalkoinen majakkatorni on 28,4 metriä korkea, ja siinä on viisi kerrosta.

Nieuwe Sluisin majakka on Alankomaiden vanhin vielä pystyssä oleva valurautainen majakkatorni. Se oli alun perin väritykseltään keltainen, jonka jälkeen se maalattiin punavalkoraidalliseksi ennen lopullista ulkoasuaan. Majakan katto on kuparia.

Majakan valo on näkyvissä seitsemän sekuntia, jonka jälkeen seuraa kolmen sekunnin pimeys.

## Lähteet
Painonnosto kesäolympialaisissa 1920

**[[Kesäolympialaiset |Vuoden 1920 kesäolympialaisten]] [[painonnosto]]tapahtumat** järjestettiin 29. elokuuta 1920 Antwerpenissä, Belgiassa. Kilpailupaikkana oli Beerschot Stadium, ja painonnostokilpailut järjestettiin yleisurheilutapahtumien jälkeen. Tämä oli tavanomaista varhaisissa olympialaisissa, joissa painonnostokilpailut olivat osa yleisurheilukilpailuja. Vuoden 1920 olympialaiset olivat kolmas kerta kun painonnosto oli mukana olympialaisten ohjelmassa, vuosien 1908 ja 1912 olympialaisissa painonnostokilpailuja ei järjestetty. Mukana oli 53 osanottajaa 14 eri maasta. Tapahtumia oli viisi, joista kaikki olivat ainoastaan miehille.

Suurin osa maailman parhaista painonnostajista ei ollut mukana vuoden 1920 olympialaisissa. Suuri osa heistä oli saksalaisia tai itävaltalaisia, mutta maita ei kutsuttu olympialaisiin ensimmäisen maailmansodan aloittamisen vuoksi.

## Mitalistit

## Osallistuneet maat
Kilpailuihin osallistui 53 urheilijaa 14 maasta.

* 
* 
* 
* 
* 
* 
* 

* 
* 
* 
* 
* 
* 
* 

## Mitalitaulukko

## Lähteet
Joanna Stone

**Joanna Stone** (s. 4. lokakuuta 1972 Lontoo, Yhdistynyt kuningaskunta) on australialainen entinen keihäänheittäjä. Hän edusti seuratasolla Mayne Harriersia.

Stone sijoittui neljänneksi Kansainyhteisön kisoissa 1994, joissa hän sai tuloksen 57,60 metriä. Stone oli viides Göteborgin MM-kisoissa 1995 tuloksellaan 63,44. Hän karsiutui finaalista Atlantan olympialaisissa 1996, mutta voitti hopeaa vuoden 1997 MM-kilpailuissa. Stone osallistui vielä Sydneyn olympialaisiin 2000, joissa hän jäi karsinnan seitsemänneksitoista.

Stonen ennätys nykyisellä keihäsmallilla on 64,62 metriä vuodelta 2000. Hän heitti vanhemmalla mallilla tuloksen 69,85 vuonna 1998.

## Lähteet
Varjotäpläkoi

**Varjotäpläkoi** (*Ethmia terminella*) on pystykotelokoihin kuuluva pikkuperhoslaji. Se on Suomessa uhanalainen ja luonnonsuojelulain nojalla rauhoitettu.

## Koko ja ulkonäkö
Varjotäpläkoi on pieni ja kapeasiipinen, yleisväriltään vaalea perhonen. Etusiipien pohjaväri on valkoinen, mutta siiven etureuna on leveälti vaaleanharmaa, takareunasta kapeammin. Siiven keskiosassa on muutamia mustia täpliä ja ulkosyrjää reunustaa rivi pienempiä mustia pisteitä. Takasiivet ovat harmaat. Siipiväli on 17&ndash;20&nbsp;mm.

## Levinneisyys ja lentoaika
Suomessa lajin ainoat tunnetut elinpaikat ovat hyvin pienellä alueella Dragsfjärdissä, lounaissaaristossa, mutta esiintymisalueellaan laji on kuitenkin runsas. Lentoaika kesäkuun puolivälistä heinäkuun puoleen väliin.

## Elinympäristö ja elintavat
Perhonen viihtyy joutomailla ja kedoilla. Perhoset lentävät pimeän tultua ja tulevat valolle, päivisin ne lepäävät. Toukka elää ravintokasvinsa kukinnoissa ohuen seitin suojissa ja koteloituu ravintokasvin varrelle tai maahan.

Vuoden 2010 uhanalaisarvioinnissa varjotäpläkoin uhanalaisuusluokaksi Suomessa arvioitiin äärimmäisen uhanalainen (CR). Suomessa laji on rauhoitettu luonnonsuojelulailla vuodesta 1989 alkaen ja perhosyksilön ohjeellinen korvaushinta on 1261 euroa.

## Ravintokasvi
Toukka elää neidonkielellä (*Echium vulgare*).

## Lähteet

## Aiheesta muualla
* lepiforum.eu 
* UK Lepidoptera
X Factor

**X factor** voi tarkoittaa ainakin seuraavia:

* X-Factor, Marvel Comicsin vuonna 1986 julkaisema sarjakuvasarja, Ryhmä-X:n spin-off
* ”Ex-Factor”, yhdysvaltalaisen hip hop -artisti Lauryn Hillin kappale vuodelta 1998
* *[[The X Factor]]*, englantilaisen Iron Maiden -yhtyeen albumi vuodelta 1995
* ”The X-factor”, yhdysvaltalaisen jalkapalloilija Dante Hallin lempinimi
* *The X Factor*, Andre Nortonin tieteisromaani vuodelta 1965
* *[[The X Factor (televisio-ohjelma)|The X Factor]]*, Britanniassa kehitetty kykyjenetsintäohjelman formaatti, johon perustuen on tuotettu lukuisia televisio-ohjelmia, kuten:
**''The X Factor'' (Iso-Britannia)
***[[The X Factor, XSeer Al Najah]]*, arabialainen versio
**''X Factor'' (Alankomaat)
**''X-Factor'' (Armenia)
**''The X Factor'' (Australia)
**''X Factor'' (Belgia)
**''X Factor'' (Bulgaria)
**''Factor X'' (Espanja)
***[[The X Factor Indonesia]]*
**''X Factor'' (Intia)
**''X Factor'' (Islanti)
**''X Factor'' (Italia)
**''X Factor'' (Kazakstan)
**''El Factor X'' (Kolumbia)
**''The X Factor'' (Kreikka)
**''X Factor'' (Norja)
**''X Factor'' (Puola)
**''X Factor'' (Ranska)
**''X-Factor'' (Saksa)
**''X Factor'' (Suomi)
**''X Factor'' (Tanska) 
**''X Factor'' (Tšekki)
**''The X Factor'' (Ukraina)
**''X-faktor'' (Unkari)
**X Factor USA
**''The X Factor'' (Uusi-Seelanti)
**''Faktor A'' (Venäjä)
Painonnosto kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[painonnosto]]** järjestettiin 21. &ndash; 23. heinäkuuta 1924 Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 107 osanottajaa 16 eri maasta. Tapahtumia oli viisi, joista kaikki olivat ainoastaan miehille.

## Mitalistit

## Mitalitaulukko

## Lähteet
*Weightlifting at the 1924 Paris Summer Games | Olympics at Sports-Reference.com
Crocodile Dundee II – krokotiilimies

**Crocodile Dundee II – krokotiilimies** (VHS-julkaisuna **Krokotiilimies 2**, *”Crocodile” Dundee II*) on John Cornellin ohjaama vuonna 1988 ensi-iltansa saanut komediaelokuva, joka on jatko osa elokuvalle *[[Krokotiilimies (elokuva)|Krokotiilimies]]*. Elokuvassa Krokotiilimies Mick Dundee joutuu pelastamaan vaimonsa kolumbialaisen huumepomon kynsistä New Yorkissa, minkä jälkeen hän joutuu kamppailemaan heitä vastaan Australiassakin. 

## Vastaanotto
Elokuva menestyi maailmanlaajuisesti kritiikistä huolimatta ja voitti BMI Film Music Award -palkinnon ja Golden Screen, Germany-palkinnon.

*Helsingin Sanomien* Mikael Fränti luonnehti elokuvaa sen tv-esityksen alla pinnalliseksi ja laiskaksi ekologiseksi seikkailuelokuvaksi, jonka ohjaus on köyhää ja velttoa. ”Kukaan tuskin jaksaa ärsyyntyä lapsiaikuisesta Paul Hoganista, jolla on yksi ilme mutta varmasti laaja sydän. *[[Video-opas|Video-oppaassa]]* vuodelta 1994 Esko Rautakorpi kirjoitti rentouden ottaneen tässä jatko-osassa ylivallan jännitteen kustannuksella ja antoi laahaavaksi pitämälleen elokuvalle kaksi tähteä viidestä.

## Lähteet
Painonnosto kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[painonnosto]]** järjestettiin 18. &ndash; 29. syyskuuta 1988 Olympic Weightlifting Gymnasiumissa, Soulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 226 osanottajaa 62 eri maasta. Tapahtumia oli kymmenen, joista kaikki olivat ainoastaan miehille.

## Mitalistit

Bulgarialaiset Mitko Grabnev (kääpiösarja) ja Angel Guenčev (kevytsarja) voittivat alun perin omissa luokissaan, mutta heidät kummatkin hylättiin doping-testien jälkeen kummankin saatua positiivisen tuloksen furosemidin käytöstä. Unkarilainen Andor Szanyi voitti alun perin hopeamitalin ensimmäisessä raskassarjassa, mutta hänet diskattiin doping-testien jälkeen saatuaan positiivisen tuloksen stanozololin käytöstä.

## Mitalitaulukko

## Lähteet
*Weightlifting at the 1988 Seoul Summer Games | Olympics at Sports-Reference.com  

### Viitteet
Monday

**Monday** () voi tarkoittaa:
 
* *[[Monday Magazine]]*, viikoittain ilmestyvä lehti Victoriassa, Brittiläisessä Kolumbiassa, Kanadassa 
* ''Monday'' (yhtye), suomalainen yhtye
* "Monday", The Jamin kappale albumilta *[[Sound Affects]]*
* "Monday", Orbitalin kappale albumilta *[[Orbital (1993 albumi)|Orbital]]*
* "Monday", Wilcon kappale albumilta *[[Being There (albumi)|Being There]]*
**[[Monday (elokuva)|Monday]]*, vuoden 2020 draamaelokuva

## Sukunimi
*Carl Monday, yhdysvaltalainen uutistoimittaja
*Gift Monday (s. 2001), nigerialainen jalkapalloilija
*Kenny Monday (s. 1961), yhdysvaltalainen painija
*Rick Monday (s. 1945), yhdysvaltalainen baseball-pelaaja.
Painonnosto kesäolympialaisissa 1928

**[[Kesäolympialaiset 1928|Vuoden 1928 kesäolympialaisten]] [[painonnosto]]** järjestettiin 28. &ndash; 29. heinäkuuta 1928 Amsterdamin olympiastadionilla Amsterdamissa, Alankomaissa. Tämä oli viides kerta kun laji oli mukana olympialaisten ohjelmassa. Mukana oli 95 osanottajaa 19 eri maasta. Tapahtumia oli viisi, joista kaikki olivat ainoastaan miehille.

## Mitalistit

## Mitalitaulukko

## Lähteet
*Weightlifting at the 1928 Amsterdam Summer Games | Olympics at Sports-Reference.com  
*The ninth olympiad Amsterdam 1928 offical report , sivut 808&ndash;819
John Kemp

**John Kemp** (n. 1380–1454) oli englantilainen kirkonmies, joka toimi lordikanslerina, kardinaalina, Yorkin ja Canterburyn arkkipiispana

Kemp nimitettiin Rochesterin piispaksi 1419, Chichesteriin 1421 ja Lontooseen kahdeksan kuukautta myöhemmin. Vuonna 1439 hänestä tuli kardinaali ja 1452 Canterburyn arkkipiispa. Hänet on haudattu Canterburyn tuomiokirkkoon.

## Lähteet
Jussi Makkonen (täsmennyssivu)

**Jussi Makkonen** voi tarkoittaa seuraavia henkilöitä:

*Jussi Makkonen, vuonna 1985 syntynyt suomalainen jääkiekkoilija, pelipaikaltaan hyökkääjä
*Jussi Makkonen, vuonna 1989 syntynyt suomalainen jääkiekkoilija, pelipaikaltaan puolustaja
*Jussi Makkonen, suomalainen sellisti
*Jussi-Mikko Makkonen, suomalainen jääkiekkoilija